‘อนันดา’หาเงินขายหุ้นกู้3พันล.1ปีแจก5.2%
อนันดาฯ คลอดหุ้นกู้ 1 ปี จ่ายดอกงาม 5.2% นำเงินขยายธุรกิจ ลดภาระต้นทุนการเงิน 11.5%
29 ต.ค. 2565

อนันดาฯ คลอดหุ้นกู้ 1 ปี จ่ายดอกงาม 5.2% นำเงินขยายธุรกิจ ลดภาระต้นทุนการเงิน 11.5% 
นายชานนท์ เรืองกฤตยา กรรมการผู้จัดการใหญ่ บริษัท อนันดา ดีเวลลอปเม้นท์ (ANAN) เปิดเผยว่า บริษัทได้ออกและเสนอขายหุ้นกู้ชนิดระบุชื่อผู้ถือ ไม่ด้อยสิทธิ ไม่มีหลักประกัน และไม่มีผู้แทนถือหุ้นกู้ อายุ 1 ปี มูลค่า 3,000 ล้านบาท จ่ายดอกเบี้ย 5.2% ทุกๆ 3 เดือน เปิดขายตั้งแต่วันที่ 27 มิ.ย.3 ก.ค. 2556 ผ่านธนาคารซีไอเอ็มบี ไทย ทุกสาขา จองซื้อขั้นต่ำ 1 แสนบาท 
นายเสริมศักดิ์ ขวัญพ่วง ประธานเจ้าหน้าที่สายงานการลงทุน ANAN กล่าวว่า หุ้นกู้ ANAN ได้รับการจัดอันดับความน่าเชื่อถืออยู่ที่ระดับ BBB ซึ่งวัตถุประสงค์การออกหุ้นกู้เพื่อนำไปใช้ขยายธุรกิจ ซื้อที่ดิน และเป็นเงินทุนหมุนเวียน 
นอกจากนี้ เงินจากการขายหุ้นกู้ 4050% ของหุ้นกู้ จะนำไปใช้ทดแทนสินเชื่อโครงการ ช่วยลดภาระดอกเบี้ย 11.5% จากปัจจุบันสินเชื่อโครงการที่ใช้อยู่มีภาระดอกเบี้ย 6.57% 
“อายุหุ้นกู้ที่ออกช่วงสั้นๆ 1 ปี เป็นการทดลองตลาด ซึ่งบริษัทฯ เพิ่งออกหุ้นกู้เป็นครั้งแรก ขณะที่ผลประกอบการของบริษัทไตรมาส 13 ปีนี้ ยังวัดไม่ได้ แต่จะเห็นกำไรเติบโตชัดเจนไตรมาส 4 ซึ่งจะมีการโอนเกือบ 1 หมื่นล้านบาท เป็นยอดที่สร้างและขายหมด เป็นตัวเลขจริงที่จะเข้ามาไตรมาส 4” นายเสริมศักดิ์ กล่าว
นายชานนท์ กล่าวถึงราคาหุ้น ANAN ต่ำกว่าจอง 4.20 บาท เป็นไปตามภาวะตลาดหุ้นโดยรวม การออกหุ้นกู้แทนการเพิ่มทุนช่วยลดผลกระทบราคาหุ้น
ล่าสุด ราคาหุ้น ANAN ปิดที่ 2.84 บาทไม่เปลี่ยนแปลงจากวันก่อน